بروسيا

بروسيا كان اسم المقاطعه الالمانيه اللى اتسمت بعدين باسم "بروسيا الشرقيه", اتسمت المنطقه على اسم السكان الاصليين البروسيين من الاصول البلطيقيه.

بقت من سنه 1225 مركز دوله فرسان الرهبنه الالمانيه و اتقسمت جزئين, واحد من سنه 1466 كبروسيا الملكيه تحت سلطه التاج البولونى و التانى من 1525 كاماره بروسيا بعد علمنه دوله الفرسان.

فى سنه 1618 الحقت اماره بروسيا باماره براندنبورج الانتخابيه, حكم براندنبورج اللى اتأسست سنة 1157 سلاله الهوهنتسلرن من سنه 1415, شملت اراضى براندنبورج بالاضافه لاماره براندنبورج الانتخابيه و اماره بروسيا, بوميرانيا القصوى, ماجدبورج, ميندن-رافنسبورج, اماره مارك و اماره كليفه.

اتسع نطاق التسميه و شمل اسم بروسيا كل دوله براندنبورج بعدما نالت اسره الهوهنتسلرن صفه الملكيه لاماره بروسيا سنه 1701 و فى الفتره دى شاف اسم بروسيا تحول جذرى بعد تنصيب الامير الناخب فريدريش التالت ملك على عرش المملكه فى بروسيا كفريدريش الاول و ارتقت مملكه بروسيا لمرتبه قوه اوروبيه عظمى, أزاحت مملكه النمسا القيصريه عن قياده الدول الألمانيه و أسست سنه 1871 الامبراطوريه القيصريه الألمانيه, اللى بقت بروسيا العضو الاتحادى المسيطر فيها.

اتحولت بروسيا بعد انهيار الملكيه فى ثوره سنه 1918 لجمهوريه و اللى الحكومه الامبراطوريه أسقطتها فى "ضربه بروسيا" سنه 1932. جت نهايه بروسيا على ايد الحلفاء بعد انتهاء الحرب العالميه التانيه لما امر مجلس قوات الاحتلال المتحالفه سنه 1947 بحل الدوله البروسيه.بس تاريخ بروسيا شكل ارضيه تقليديه لجمهوريه المانيا الاتحاديه المؤسسه سنه 1949. المانيا النهارده بتتقاسم اراضى بروسيا (لسنه 1871) مع ست دول من فرنسا لروسيا.

اسم "بروسيا" بيستخدم النهارده للدلالات التاريخيه, الثقافيه او الجغرافيه بس. بعض الناس يؤمنو أن "القيم البروسيه" المحدده كانت جزء من الاسباب اللى ادت لنهوض دولتهم و بروزها كقوه عظمى, و مثال داه: التنظيم المثالى, الانظباط, التضحيه, الدور الفعال للقانون, الخضوع للسلطات, الموثوقيه, الصبر, الصدق, التدبير, الانتظام, التواضع و الاجتهاد.

 شوف كمان 

 ملوك بروسيا

 لينكات برانيه 

 مصادر 

بروسيا
تصنيف:المانيا